《点绛唇 其三》
宋代·王庭圭

春入西园，数重花外红楼起。倚阑金翠。人在非烟里。

风月佳时，蓬岛开平地。笙歌沸。画桥灯市。一夜惊桃李。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。